വജ്രകാന്തി ക്വിസ് മത്സരവിജയികളെ മലയാളം മിഷന് അനുമോദിച്ചു കുവൈത്ത് സിറ്റി: മലയാളം മിഷന് വജ്രകാന്തി 2021 ആഗോള ക്വിസ് മത്സരത്തില് കുട്ടികളുടെ വിഭാഗത്തില് ഒന്നാം സ്ഥാനം നേടിയ മലയാളം മിഷന് കുവൈത്ത് ചാപ്റ്റര് ടീമിനെ അനുമോദിച്ചു. ഇന്ത്യയുടെ 75ാമത് സ്വാതന്ത്ര്യവാര്ഷികാഘോഷവുമായി ബന്ധപ്പെട്ട് കേരള സര്ക്കാര് സ്വാതന്ത്ര്യത്തിെന്റ അമൃതോത്സവം എന്ന പേരില് നടത്തുന്ന ഒരു വര്ഷം നീളുന്ന ആഘോഷപരിപാടികളുടെ ഭാഗമായാണ് ആഗോള ക്വിസ് മത്സരം നടത്തിയത്.അദ്വൈത് അഭിലാഷ്, അനുഷിഖ ശ്രീജ വിനോദ്, സോന സുബിന്, ഏബല് ജോസഫ് ബാബു, ജൂവല് ഷാജിമോന്, പാര്ഥിവ് ഷാബു എന്നിവരായിരുന്നു കുവൈത്ത് ചാപ്റ്റര് ടീം അംഗങ്ങള്. ഒന്നാം സ്ഥാനം നേടിയ ടീമിന് 30,000 രൂപയാണ് സമ്മാനമായി ലഭിക്കുന്നത്. സീനിയര് വിഭാഗം കുട്ടികളുടെ മത്സരത്തില് മൂന്നാം സ്ഥാനത്ത് എത്തിയ കുവൈത്ത് ടീമിന് 4000 രൂപയും സമ്മാനമായി ലഭിക്കും. അനുമോദന സമ്മേളനം പ്രവാസി ക്ഷേമനിധി ബോര്ഡ് അംഗം എന്. അജിത്ത്കുമാര് ഉദ്ഘാടനം ചെയ്തു.മലയാളം മിഷന് ഡയറക്ടര് പ്രഫ. സുജ സൂസന് ജോര്ജ് അനുമോദന സന്ദേശം നല്കി. കുവൈത്ത് ചാപ്റ്റര് ചീഫ് കോഓഡിനേറ്റര് ജെ. സജി അധ്യക്ഷത വഹിച്ചു. ലോക കേരള സഭ അംഗം സാം പൈനുംമൂട്, കല കുവൈത്ത് ജനറല് സെക്രട്ടറി സി.കെ. നൗഷാദ്, എസ്.എം.സി.എ ആക്ടിങ് പ്രസിഡന്റ് ഷാജിമോന്, ഫോക് പ്രസിഡന്റ് എം.എന്. സലിം എന്നിവര് സംസാരിച്ചു. ചാപ്റ്റര് അംഗങ്ങളായ വി. അനില്കുമാര്, ബഷീര് ബാത്ത, പി.ടി. ശരീഫ്, ബിജു ആന്റണി, സാം പൈനുംമൂട്, സജീവ് എം. ജോര്ജ് എന്നിവര് കുട്ടികള്ക്ക് ഉപഹാരം നല്കി. ജി. സനല്കുമാര് സ്വാഗതവും അധ്യാപിക ശ്രീഷ ദയാനന്ദന് നന്ദിയും പറഞ്ഞു.